Қорасув шаҳрида ижтимоий-маънавий муҳит барқарорлигини таъминлашга доир тадбир ўтказилди\n23:38 / 13.04.2017\nАна шундай тадбирлардан бири бугун, 13 апрель куни Қорасув шаҳрида бўлиб ўтди. Вилоят ҳокимининг ўринбосари Ш. Турсунов, вилоят ички ишлар бошқармаси бошлиғи Ш. Собиров бошчилигидаги туман ҳокими ва ички ишлар ходимларидан иборат гуруҳ Қорасув шаҳридаги ижтимоий муҳофазага муҳтож, нотинч хонадон оилаларида бўлиб уларнинг мавжуд муаммоларни ҳал этиш бўйича амалий ёрдам берди. Суҳбатлар давомида, айни пайтда ишсиз юрган фуқароларнинг 10 нафари иш билан таъминланиб, тадбиркорликни йўлга қўйиш учун кредит маблағларини олиш бўйича мурожаат қилган кишилар муаммолари ҳал қилинди.\nТадбир давомида нуроний оила бошлиқлари ёшлари саксондан ошган Абдулазиз ота Азизов ва унинг умр йўлдоши Дилнозахон оналарга фуқаролик паспортлари хонадонларига бориб тантанали топширилди.\nШаҳардаги мусиқа ва санъат мактабида аҳоли ва ёшлар билан ўтказилган мулоқотда вилоят ҳокимининг ўринбосари Ш. Турсунов, вилоят ички ишлар бошқармаси бошлиғи Ш. Собиров, вилоят бош имом хатиби Н. Ҳолиқназаровлар иштирок этиб, йиғилганларга ёшларни мафкуравий таҳдидлардан ҳимоя қилиш, аёллар ва ёшлар ўртасида жиноятчиликни олдини олиш, ўз жонига қасд қилиш ҳамда фуқароларни чет давлатларга ноқонуний чиқиб кетишининг олдини олиш ҳақида сўз юритишди. Очиқ мулоқот тарзида ўтказилган тадбирда фуқаролар ўзларини қизиқтириб келаётган саволларга жавоб олишди.